Verbascum thapsus

Verbascum thapsus est species generis Verbasci familiae Scrophulariacearum. A Linnaeo anno 1753 rite descripta est.

Area
Eurasia paene tota et Macaronesia est area Verbasci thapsi naturalis, sed in Americam utramque et in Australiam Novamque Zelandiam allatus sua sponte nunc ibi vivit.

Descriptio
Planta est biennis, usque ad duo metra altitudinis. Herba omnis lanugine albescente pubescit. Caulem erectam dense foliosum habet; folia oblonga, integerrima vel crenata; folia radicalia petiolata sunt, petiolos usque ad 6 cm habent ipsa usque ad 30 cm longa et ad 10 cm lata; folia caulina petiolata vel sessilia decurrentia sunt, folia superiora brevia et acutata. Inflorescentia est racemus apicalis densus et spiciformis. Flores flavi lucidi in parte racemi inferiore in fasciculos quaterni vel plures |usqua ad septenos) collecti sunt, in parte superiore quaterni vel pauciores; pentameri sunt, nam stamina et petala quina habent. Interdum et forma cum floribus albis invenitur (Verbascum thapsus f. candicans).

Apes pollen permultum de Verbasco thapso colligunt.

Nexus externi

Categoria:Scrophulariaceae
Categoria:Species plantarum
Categoria:Taxa Linnaei
Categoria:Taxa 1753